26. januara: W Sremskich Karlovcich podpisaja zastupjerjo Rakuskeje, Pólskeje, Bjenatkow a Osmanow měrowe zrěčenje, z kotrymž so Wulka turkowska wójna skónči. Osmanske mócnarstwo zhubi nimale wšě w běhu 16. lětstotka dobyte europske teritorije: Pólska dóstanje Podolsku, Rakuska wulke dźěle Slawonskeje a Chorwatskeje. Sedmihródska so z Madźarskej zjednoći a dóńdźe pod Habsburgske knjejstwo.